
ВЪПРОСИ И ОТГОВОРИ ПО ПРОЦЕДУРА 
ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА 
ФИНАНСОВА ПОМОЩ BG05SFPR001-3.006
 „МОДЕРНИЗАЦИЯ НА ВИСШИТЕ УЧИЛИЩА 2.0“
към 29.01.2026 г.


[bookmark: _Hlk157411656]ВЪПРОС 1 ОТ 24.10.2025 Г. (Q001 ПОСТЪПИЛ ЧРЕЗ ИСУН):

[bookmark: _Hlk214006284][bookmark: _Hlk157411750]Моля да отговорите къде в работните пакети трябва да опишем какво оборудване ще ни е необходимо? Моля също така да дадете малко повече разяснения какво се признава за оборудване и има ли някакво процентно или друго ограничение за стойността му.

ОТГОВОР:
Съгласно т. 13 от Условията за кандидатстване, дейностите по процедурата се планират за съответното професионално направление/поотделно за всяко едно от професионалните направления, включени в проектно предложение. За всяко професионално направление се попълва Логическа матрица (Приложение VI към Условията за кандидатстване). Когато в проектно предложение участват повече от едно висши училища с едно и също професионално направление, се разработва обща Логическа матрица за съответното професионално направление. Всички дейности в една Логическа матрица се обособяват в един Работен пакет. Във всяка Логическа матрица трябва да бъде обоснована необходимостта от изпълнението на Работния пакет  и да се съдържа информация за:
- идентифицираните предизвикателства, които се планира да бъдат преодолени с изпълнението на Работния пакет, вкл. мерките за тяхното преодоляване и очакваният ефект от преодоляването на идентифицираните предизвикателства;
- обосновка за включване на дейностите и работните задачи в Работния пакет;
- методите за идентифициране на целевите групи, техните конкретни нужди и проблеми и очакваният ефект от изпълнението на планираните дейности върху целевите групи, обхванати в Работния пакет;
- разпределението на дейностите между водещия партньор и партньорите, включително обосновка за конкретното разпределение;
- конкретни резултати, които участващите висши училища панират да постигнат в резултат на изпълнението на дейностите.
Разходите за изпълнение на Работния пакет се определят чрез попълване на Помощна таблица за попълване на бюджет в ИСУН (Приложение V към Условията за кандидатстване).
В тази връзка, информация за оборудването, когато то е необходимо за изпълнение на съответния Работен пакет, следва да е налична в Логическата матрица за съответното професионално направление (в т. 5. Дейности). Обръщаме внимание, че указанията за попълване на Логическа матрица са част от Приложение VI към Условията за кандидатстване.
[bookmark: _Hlk217987440]В Рамките на Дейност 1 се допуска закупуване на оборудване за дигитализация на образователния процес и за STEM обучение на студенти (Поддейност 1.6). Процедурата не поставя специфични изисквания към оборудването, но необходимостта от закупуването му следва да е обоснована в Логическа матрица за професионално направление. Разходите за оборудване са допустими и се възстановяват в рамките на единната ставка за други преки и непреки разходи на Работния пакет, в който е планирано закупуване на съответното оборудване. Единната ставка е в размер на 40% към преките разходи за персонал и тя покрива всички други допустими преки разходи, които са необходими за изпълнението на дейностите в Работния пакет и са различни от преките разходи за персонал, както и непреките разходи за Работния пакет.
[bookmark: _Hlk214006427]
ВЪПРОС 2 ОТ 07.11.2025 Г. (Q002 ПОСТЪПИЛ ЧРЕЗ ИСУН):

Здравейте, 
[bookmark: _Hlk214008087]допуска ли процедурата висше училище партньор да изпълни в полза на висше училище водещ партньор поддейност 1.1. Разработване на среда за дистанционно кандидатстване, поддейност 1.2. Разработване на ресурси за дистанционно обучение, с интерактивен достъп и виртуални аудитории, вкл. и на чужд език и поддейност  1.13. Създаване/надграждане и прилагане на системи за оценка и контрол на качеството в обучението на студенти?
[bookmark: _Hlk214006460]Има ли дейности сред допустимите, които се изпълняват задължително самостоятелно от участващите в проекта висши училища?

ОТГОВОР:
Въпросът е неясен. В случай че имате предвид дали се допуска, поради своята специфична експертиза, партньор да разработи среда за дистанционно кандидатстване, да разработи ресурси за обучение на студенти и да създаде системи за оценка и контрол на качеството  в обучението на студенти на Водещия партньор, а крайните продукти, които са разработени от партньора да бъдат въведени само от Водещия партньор (за водещото професионално направление), това е допустимо по процедурата и е по преценка на партниращите си организации. Допуска се, също така, разработени продукти от едно от участващите висши училища (напр. от партньор) да бъдат въведени във всички участващи висши училища – Водещ партньор и партньори – съобразно спецификата на конкретното проектно предложение.
В допълнение, по процедурата няма изискване за задължително самостоятелно изпълнение на дейности от която и да било от участващите организации. Задължително изискване, обаче, е Водещият партньор да участва в изпълнението на всички дейности от Условията за кандидатстване (типове дейности), които са включени в проектното предложение.  

[bookmark: _Hlk218521090]ВЪПРОС 3 ОТ 07.11.2025 Г. (Q003 ПОСТЪПИЛ ЧРЕЗ ИСУН):

Здравейте, моля за разяснение по процедурата, при кандидатстване се иска на ръководителя опит минимум 2 години в ръководенето на сходни проекти или сходни дейности. Въпроса ми е какво се разбира под сходна дейност, може ли да се докаже опит със заемане на длъжност като заместник декан или ръководител катедра? 

ОТГОВОР:
Изискването към ръководителя на проекта за опит в „управлението/изпълнението на сходен тип дейности“, следва да се разбира като опит в управлението на екип и/или дейности в областта на висшето образование. В тази връзка, изискуемият минимален опит на ръководителя на проекта по настоящата процедура може да бъде доказан със заемане на длъжност като заместник декан, ръководител катедра или друга ръководна длъжност във висше училище. 
Съответно, опитът в „управление/изпълнение на сходен тип проекти“ означава предишен опит в изпълнението или управлението на проекти, без значение от източника на финансиране. 

ВЪПРОС 4 ОТ 18.11.2025 Г. (Q004 ПОСТЪПИЛ ЧРЕЗ ИСУН):

Моля, да разясните при оценяването на проекта кои от посочените критерии ще бъдат с най-голяма тежест - брой обучавани студенти, осъществени мобилности на преподаватели и студенти, обучение на администрацията и др. С еднаква тежест ли ще се оценяват предложени нови програми по задължителни и/или избираеми учебни дисциплини.

ОТГОВОР:
Процедура „Модернизация на висшите училища 2.0“ е процедура чрез директно предоставяне на безвъзмездна финансова помощ на конкретни бенефициенти. Проектните предложения ще бъдат оценявани в съответствие с критериите за комплексна оценка, посочени в Приложение X. Критерии и методология за оценка на проектно предложение към Насоките за кандидатстване. Оценката продължава до постигане на пълно съответствие с критериите за оценка (отговор „ДА“ или „Неприложимо“ на всички позиции в оценителната таблица). Не се предвижда поставяне на тежести по отделните критерии за оценка. 

ВЪПРОС 5 ОТ 28.11.2025 Г. (Q005 ПОСТЪПИЛ ЧРЕЗ ИСУН):

Моля да отговорите на въпроса може ли едно ВУ да участва като партньор с едно професионално направление в няколко проектни предложения?

ОТГОВОР:
Съгласно т. 12 „Допустими партньори“ от Условията за кандидатстване, висше училище може да участва като партньор в няколко проектни предложения по процедурата, но с различни негови професионални направления. Водещ партньор за конкретно професионално направление може да бъде партньор в други проектни предложения с професионални направления, за които не е определен за водещ партньор.

ВЪПРОС 6 ОТ 01.12.2025 Г. (Q006 ПОСТЪПИЛ ЧРЕЗ ИСУН):

Въпрос 1: По проектното предложение по процедура BG05SFPR001-3.006 „Модернизация на висшите училища 2.0“ се предвиждат разходи за разработване на нови бакалавърски и/или магистърски програми, както и възнаграждения (хонорари) за последващото преподаване на учебните дисциплини, включени в тях. След подаване на заявка от страна на висшето училище за броя студенти по тези програми и включването им в базата данни на Националния център за информация и документация (НАЦИД) се предвижда финансиране от МОН на база брой студент. С цел избягване на двойно финансиране моля да разясните как следва да се остойностяват и отчитат в рамките на проекта възнагражденията за преподаване по новосъздадените по проекта програми, за които паралелно ще се получава държавна субсидия от МОН?
Въпрос 2: Във връзка с подготовката на проектно предложение по процедура BG05SFPR001-3.006 „Модернизация на висшите училища 2.0“ моля да потвърдите дали разходи за строително монтажни работи (СМР) са допустими, когато са пряко свързани с целите и планираните дейности по проектното предложение. В случай че такива разходи са допустими, моля да уточните при какви условия и в рамките на кои категории разходи следва да бъдат планирани и отчитани. В „Условия за кандидатстване“ изрично е отбелязано, че подкрепата е без инфраструктура (съгласно кодовете на процедурата). Това по правило изключва ли финансиране на ремонт/реконструкция.
Въпрос 3: Във връзка с прилагането на правилата за държавни помощи по процедура BG05SFPR001 3.006 „Модернизация на висшите училища 2.0“ моля за следното разяснение: На етап кандидатстване необходимо ли е изрично да се описва, че партньор по проекта – национално представителна организация на работодателите – ще възложи изпълнението на дейностите по процедурата на външен изпълнител, който ще бъде избран по открит, прозрачен, публичен, недискриминационен и безусловен начин по смисъла на т. 89–96 от Известието на Европейската комисия относно понятието за държавна помощ по чл. 107, §1 ДФЕС и в съответствие с действащото законодателство в областта на обществените поръчки?
Въпрос 4: Като се има предвид, че крайният срок за подаване на проектното предложение по процедура BG05SFPR001-3.006 „Модернизация на висшите училища 2.0“ е 23.02.2026, както и планираното преминаване на Република България към еврото като официална валута, считано от 01.01.2026 г., моля за разяснение:
Не следва ли Помощната таблица за попълване на бюджета в ИСУН да бъде актуализирана от Управляващия орган, както и самият бюджет по проекта, да бъдат попълвани в евро, а не в лева?
В случай че бюджетът следва да се попълва в лева, моля да бъде уточнено по какъв обменен курс и на кой етап ще се извърши евентуалното служебно конвертиране в евро?

ОТГОВОР:
[bookmark: _Hlk216427214]1. Не се допуска планиране на разходи в проектно предложение за дейности, които се финансират от други източници. В тази връзка, когато в проектно предложение по процедурата се планира дейност за разработване на нови програми, допустими за финансиране по процедурата са разходите за възнаграждения във връзка с разработването на новите програми, както и разходите за преподаване на учебните дисциплини, включени в тях, за които висшето училище не получава финансиране от държавния бюджет. Обръщаме внимание, че съгласно т. 13 Допустими дейности от Условията за кандидатстване,  разработените ресурси, курсове и програми по процедурата следва да бъдат въведени в обучението на студенти в рамките на периода на изпълнение на проекта. 
2. За да са допустими за финансиране, разходите трябва да попадат в обхвата на допустимите дейности по настоящата процедура и да са необходими за тяхното изпълнение. Отчитайки формулировката на допустимите дейности по процедурата, посочена в т. 13 от Условията за кандидатстване, разходите за СМР не отговарят на посоченото по-горе условие. 
[bookmark: _Hlk215729365][bookmark: _Hlk215729589][bookmark: _Hlk215732008]3. По отношение на партньорите национално представителни организации на работодателите/ национално представителни организации на работниците и служителите, финансирането по процедурата се предоставя в два режима – режим „непомощ“ и режим на минимална помощ. Съгласно т. 16 от Условията за кандидатстване, в случай че партньор национално представителна организация на работниците и служителите/национално представителни организации на работодателите възложи изпълнението на дейност по процедурата на изпълнител, който е избран по открит, прозрачен и публичен, недискриминационен и безусловен начин по смисъла на т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз и в съответствие с действащото законодателство в областта на обществените поръчки, разходите за тази дейност се считат за разходи в режим „не помощ“ за съответния възложител. Когато дейност се изпълнява пряко от партньорите  национално представителни организации на работниците и служителите и/или на работодателите и/или горепосоченото изискване при възлагане на външен изпълнител не е изпълнено, разходите за тези дейности за партньорите национално представителни организации на работниците и служителите/ национално представителни организации на работодателите се считат за минимална помощ. В тази връзка, при описанието на методите за изпълнение на дейностите по Работни пакети, партньорите национално представителни организации на работодателите/ национално представителни организации на работниците и служителите трябва да посочат само дали се планира дейностите да бъдат възлагани на външен изпълнители или се планира те да бъдат изпълнявани пряко от партньора. На етапа на кандидатстване партньорът национално представителна организация на работодателите/ национално представителна организация на работниците и служителите декларира в Приложение II. Декларация за партньорство към Условията за кандидатстване, че когато техните разходи за дейности са планирани в режим „непомощ“, те ще бъдат изпълнявани чрез открити, прозрачни и недискриминационни процедури по смисъла на т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз и съгласно Глава IV от Закона за управление на средствата от Европейските фондове при споделено управление (ЗУСЕФСУ). На всеки етап от изпълнението на проектните по процедурата УО ще прилага подходящи контролни механизми, с които да гарантира, че финансираните в режим „непомощ“ дейности са неикономически и са насочени към образование, а възлаганите на външни изпълнители икономически дейности са по пазарни цени и при условията на Известието на Комисията относно понятието за държавна помощ, посочено в член 107, параграф 1 от Договора за функционирането на Европейския съюз.
4. Към настоящия момент официалната парична единица в България е левът. Насоките за кандидатстване са съобразени с актуалните функционалности на ИСУН към датата на обявяване на процедурата. След въвеждане на еврото като официална валута ще бъдат приложими разпоредбите на Закона за въвеждане на еврото в Република България. В допълнение, в работен лист „Единични разходи“ на Приложение V. Помощна таблица към Условията за кандидатстване са посочени стойностите на разходите в лева и евро. Конкретните бенефициенти следва да планират разходите в проектните си предложения във валутата, която е определена за официална за страната ни към датата на подаване на проектното предложение. Съответно, когато проектно предложение е подадено до 31.12.2025 г., разходите трябва да се планират с посочените от УО стойности в лева. В случай че конкретни бенефициенти планират да подадат проектно предложение след 31.12.2025 г., те следва да планират разходите като ползват посочените от УО стойности в евро.
ВЪПРОС 7 ОТ 12.12.2025 Г. (Q007 ПОСТЪПИЛ ЧРЕЗ ИСУН):

В изпълнение на Преките разходи за персонал, необходими за изпълнението на РП  допустимо ли е възлагането на дейности по ЗОП на външни експерти за организацията-бенефициент.

ОТГОВОР:
Съгласно т. 14 „Допустими разходи“ от Условията за кандидатстване, в Приложение V. „Помощна таблица“ конкретните бенефициенти трябва да обосноват необходимите човешки ресурси (преки разходи за персонал) за създаването на отделните крайни продукти, описани в съответния Работен пакет. За целта конкретните бенефициенти трябва да заложат необходимия брой часове, които се планира да бъдат отработени за създаването на конкретния краен продукт, въз основа на които се изчислява индикативният размер на разходите за създаване на всеки интелектуален продукт (група продукти) или провеждане на обучение. На етап изпълнение бенефициентът следва да представи документи за възстановяване на разходите за създаването на отделните крайни продукти, детайлно описани в Условията за възстановяване на разходите по процедура BG05SFPR001-3.006 „Модернизация на висшите училища 2.0“ (Annex XVIII УВР-ВО към Условията за изпълнение).
[bookmark: _Hlk217987272]Начинът на изпълнение на дейностите (със собствен ресурс на бенефициента или от външен изпълнител) е по преценка на конкретния бенефициент и съобразно спецификите на планираните дейности в конкретния Работен пакет на проектното предложение. Когато изпълнението на дейност в проектно предложение се възлага на изпълнител, той трябва да бъде избран по открит, прозрачен и публичен, недискриминационен и безусловен начин по смисъла на т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз и в съответствие с действащото законодателство в областта на обществените поръчки.

ВЪПРОС 8 ОТ 15.12.2025 Г. (Q008 ПОСТЪПИЛ ЧРЕЗ ИСУН):

Уважаеми Г-не/Г-жо,
С настоящото бих искал да задам няколко въпроса, свързани с кандидатстването по Програма "Образование" 2021-2027 - "BG05SFPR001-3.006 - Модернизация на висшите училища 2.0".
1) Когато в проектното предложение има заложени работни задачи свързани с подготовка на дистанционни курсове (MOOCs), както и на други електронни учебни ресурси необходимо ли е да се изгражда нова интегрирана дигитална платформа, или е възможно да се използват съществуващи такива (напр. Google Classroom, Microsoft Teams for Education и др. подобни платформи), където да се разположат разработените нови курсове и електронни учебни ресурси?
2) Как се доказва достигането до минимум 50% текущо оценяване (ТО)? Вариант 1. В колонка оценка на учебните планове в повече от 50 % от учебните дисциплини да е заложено ТО като форма на изпит? 
Вариант 2. Комплексната оценка (КО) включва многокомпонентно оценяване с различна тежест, като единият компонент е ТО. 
Може ли да се използва КО, заложена в учебните планове на голям процент от дисциплините по учебен план, като основната тежест, над 50-70% от нея се пада на ТО? Допустим ли е вариант 2?
Благодаря!

ОТГОВОР:
1. По процедурата няма изискване за целите на въвеждането на разработените в рамките на проектно предложение дистанционни курсове с отворен достъп и/или дигитални образователни ресурси да бъде разработена нова платформа. Преценка на конкретния бенефициент е дали разработените курсове/ресурси ще бъдат интегрирани в съществуваща платформа, или в нова.
2. Хоризонтален резултат „Поне 50% от оценките на студентите да се формират от текущо оценяване“ се приема за изпълнен, когато поне 50% от крайната оценка за всяка учебна дисциплина от учебния план на студентите се формира от текущо оценяване  (на базата на текущ контрол, извършен по време на семестъра).
Това означава, че за всяка учебна дисциплина задължително се осъществява текущо оценяване (текущ контрол) по време на семестъра, като дисциплината може да завърши както с текуща оценка (формирана изцяло на базата на резултатите от текущото оценяване/текущия контрол), така и с изпит. Оценяването трябва да бъде многокомпонентно (най-малко двукомпонентно), като при формирането на крайната оценка като задължителен компонент с тегло поне 50% участва общият резултат от текущото оценяване/текущия контрол.
[bookmark: _Hlk217987343]За целта за всяка бакалавърска и магистърска програма (специалност) от професионалното направление, което съответното висше училище е включило в проектно предложение, трябва да бъде актуализирана учебната документация (съответно учебен план и учебни програми). Механизмът за текущо оценяване трябва да бъде разписан във всяка учебна програма за всяка учебна дисциплина от учебния план на дадена бакалавърска или магистърска програма (специалност). Механизмът трябва да бъде описан по начин, от който да е видно въвеждането на най-малко двукомпонентно оценяване на студентите за всички учебни дисциплини, които завършват с изпит. Въвеждането на текущо оценяване при формирането на крайната оценка за всяка дисциплина в учебните планове на студентите и начинът на неговото прилагане трябва да бъдат описани във Вътрешния правилник за учебната дейност на съответното висше училище, който да е приет с решение на Академичния съвет.

ВЪПРОС 9 ОТ 16.12.2025 Г. (Q009 ПОСТЪПИЛ ЧРЕЗ ИСУН):

Уважаеми госпожи/господа,
Във връзка с подготовка/ изпълнение на проект по процедура BG05SFPR001-3.006 „Модернизация на висшите училища 2.0“ и необходимостта от коректно планиране и последващо отчитане на хоризонталния резултат „Разширяване на бакалавърски и магистърски програми с компетентностни профили“, молим за официално писмено разяснение по следните въпроси:
1. Какво точно се разбира под „компетентностен профил“ в рамките на процедурата? Разбира ли се като:
а) списък/описание на компетентности (знания, умения, нагласи), или
б) конкретни „резултати от обучението“, или
в) комбинация от (a) и (б) + връзка към учебния план и оценяването?
2. Какво се разбира под „разширяване на програма с компетентностни профили“ (минималният праг за да се счита изпълнено изискването)?
Счита ли се за „разширяване“:
[bookmark: _Hlk216869566]a) добавяне/актуализиране на компетентности към съществуващ общ компетентностен профил на програмата;
б) създаване на отделни компетентностни профили в рамките на една програма, които водят до различен акцент на завършилия;
[bookmark: _Hlk216869700]в) разработване на нови дисциплини/модули/избираеми пакети, които да подкрепят съществуващите и новите профили;
г) комбинация от горните?
3. В случай че дадена бакалавърска/магистърска програма е част от регулирана професия и е вече силно профилирана  (напр. чрез специализации/избираеми пакети):
Приема ли ОУ за допустимо съществуващите специализации да бъдат формализирани като „компетентностни профили“, ако към тях се разработи:
- ясно описание на компетентностите по профил, и/или
- матрица „компетентност → дисциплини/дейности → начин на оценяване“, и/или
- пакет от дисциплини/проекти/задания, които доказват профила?
4. Има ли изискване за задължителен документ/форма/образец за компетентностен профил? След преглед на наличната проектна документация не откриваме публикуван задължителен образец/шаблон. Молим да потвърдите дали:
a) няма задължителен образец и е допустимо висшето училище да използва собствен формат, или
б) има минимални задължителни реквизити/секции, които трябва да присъстват.
5. Ако няма образец, молим да уточните какво е минимално необходимо съдържание на компетентностен профил/профили, за да се счита резултатът постигнат (напр. минимум: цели, компетентности/резултати от обучението, връзка с дисциплини, методи за оценяване, доказателства за прилагане и др.).
6. Какви документи/доказателства се приемат при отчитане на този хоризонтален резултат? Например:
а) актуализиран учебен план и/или учебни програми;
б) решение/протокол на компетентен университетски орган за утвърждаване;
В) описание на профилите и матрица компетентност–дисциплина–оценяване;
7. Моля да уточните по отношение на хоризонталния резултат „поне 50% от оценките на студентите да се формират от текущо оценяване“ спрямо какво е посочения процент? 
а) дали 50% от дисциплините в учебния план на специалността? или
б) 50% от крайната оценка по дисциплината?
8. Какви документи/доказателства се приемат при отчитане на този хоризонтален резултат? Например:
а) актуализиран учебен план и/или учебни програми;
[bookmark: _Hlk216860156]б) решение/протокол на компетентен университетски орган за утвърждаване или
в) специално разработени процедури/инструкции/правила/правилник?;
[bookmark: _Hlk216859580]9. Моля да уточните какво се разбира под хоризонталния резултат „Създаване и прилагане на система за текущо възлагане на задачи за самостоятелна подготовка на студентите“. В тази връзка молим да бъде разяснено дали се има предвид:
а) внедряване и използване на специализиран софтуерен продукт/дигитална платформа, или
б) разработване и прилагане на вътрешни процедури, инструкции, правила или друг регламент, уреждащ процеса на текущо възлагане и отчитане на задачите, или е 
в)  допустима комбинация от двата подхода.

ОТГОВОР:
1. За целите на процедурата под „компетентностен профил“ трябва да се разбира описание на знанията, уменията и компетентностите, които студентите от конкретна бакалавърска/магистърска програма (специалност) трябва да придобият до завършване на обучението си. 
2. За целите на процедурата под „разширяване на бакалавърска/магистърска програма с компетентностни профили“ трябва да се разбира разработване на нов компетентностен профил или актуализиране в съответствие с потребностите на пазара на труда на списъка с компетентности към съществуващ компетентностен профил на бакалавърска/магистърска програма, актуализиране на квалификационната характеристика на програмата и разработване на нови дисциплини/модули, развиващи съответните компетентности, включени в компетентностния профил. Актуализираната учебна документация трябва да бъде утвърдена от компетентен орган на висшето училище.
3.  Разработените компетентностни профили трябва да обхващат съответната бакалавърска/ магистърска програма (специалност) / специалност от регулираните професии в нейната цялост. В този смисъл всяка една дисциплина/модул на учебна програма трябва да води до придобиването на една или няколко компетентностите от включените в компетентностен профил.
4. Към насоките за кандидатстване няма приложен образец на компетентностен профил. Конкретната структура е по преценка на бенефициента.
5. Компетентностният профил трябва да включва като минимум следната информация: наименование на професионално направление/ специалност от регулираните професии; наименование и описание на конкретната програма (специалност); наименование на професионалните компетентности и на меките умения, които придобиват студентите; описание на всяка компетентност, включена в компетентностния профил, и на знанията и уменията, които придобива студентът; информация за учебните дисциплини, развиващи съответната компетентност.
6. Хоризонтален резултат „Разширени бакалавърски и магистърски програми с компетентностни профили“ се приема за изпълнен, когато са разработени компетентностни профили за съответната бакалавърска/магистърска програма (специалност),  квалификационната характеристика на съответната специалност е актуализирана съобразно разработените компетентностни профили, актуализирани са учебните програми и учебните планове и променената документация е утвърдена от компетентен орган на висшето училище. 
Съгласно Условия за възстановяване на разходите по процедурата (Приложение XVIII_УВР-ВО към Условията за изпълнение) при подаване на Технически отчет се прилагат документи (вкл. снимков и видео материал) по преценка на бенефициента, които доказват отчетения напредък на проектните дейности (Работните пакети за съответните приоритетни направления) или се прилага списък на връзки към сайтове, на които може да се достъпят съответните документи или приложения. При представянето на Заключителен пакет с отчетни документи  по проекта, в Техническия отчет следва да бъдат представени доказателствени документи за изпълнението на посочения резултат, както следва: 
• Обобщен списък на разширените бакалавърски и магистърски програми с компетентностни профили съдържащ наименование на програмата, професионално направление, факултет, висше училище и междинен пакет с отчетни документи, към който е отчетено нейното създаване.
7. Хоризонтален резултат „Поне 50% от оценките на студентите да се формират от текущо оценяване“ се приема за изпълнен, когато поне 50% от крайната оценка за всяка учебна дисциплина от учебния план на студентите се формира от текущо оценяване (на базата на текущ контрол, извършен по време на семестъра). 
8. За всяка учебна дисциплина задължително се осъществява текущо оценяване (текущ контрол) по време на семестъра, като дисциплината може да завърши както с текуща оценка (формирана изцяло на базата на резултатите от текущото оценяване/текущия контрол), така и с изпит. Оценяването трябва да бъде многокомпонентно (най-малко двукомпонентно), като при формирането на крайната оценка като задължителен компонент с тегло поне 50% участва общият резултат от текущото оценяване/текущия контрол.
За целта за всяка бакалавърска и магистърска програма (специалност) от професионалното направление, което съответното висше училище е включило в проектно предложение, трябва да бъде актуализирана учебната документация (съответно учебен план и учебни програми). Механизмът за текущо оценяване трябва да бъде разписан във всяка учебна програма за всяка учебна дисциплина от учебния план на дадена бакалавърска или магистърска програма (специалност). Механизмът трябва да бъде описан по начин, от който да е видно въвеждането на най-малко двукомпонентно оценяване на студентите за всички учебни дисциплини, които завършват с изпит. Въвеждането на текущо оценяване при формирането на крайната оценка за всяка дисциплина в учебните планове на студентите и начинът на неговото прилагане трябва да бъдат описани във Вътрешния правилник за учебната дейност на съответното висше училище, който да е приет с решение на Академичния съвет.“
Съгласно Условия за възстановяване на разходите по процедурата (Приложение XVIII_УВР-ВО към Условията за изпълнение) при подаване на Технически отчет се прилагат документи (вкл. снимков и видео материал) по преценка на бенефициента, които доказват отчетения напредък на проектните дейности (Работните пакети за съответните приоритетни направления) или се прилага списък на връзки към сайтове, на които може да се достъпят съответните документи или приложения. При представянето на Заключителен пакет с отчетни документи  по проекта, в Техническия отчет следва да бъдат представени доказателствени документи за изпълнението на посочения резултат, както следва:
[bookmark: _Hlk209785595]• Обобщена справка или друг приложим документ от висшето училище по негова преценка, доказващ, че 50% от оценките на студентите, които се обучават в професионалното направление, с което висшето училище участва в конкретното проектно предложение, се формират от текущо оценяване.
[bookmark: _Hlk217987167][bookmark: _Hlk217284111]9.  За целите на процедурата под „система за текущо възлагане на задачи за самостоятелна подготовка на студентите“ трябва да се разбира разработени и утвърдени от компетентен орган на висшето училище вътрешни правила, инструкции, правилници за учебната дейност и/или други документи, които уреждат процеса по възлагане на задачи за самостоятелна подготовка и отчитане на изпълнението на задачите от страна на студентите. По преценка на конкретния бенефициент, системата може да бъде въведена електронно (чрез използване на нова или съществуваща дигитална платформа/софтуер). 

ВЪПРОС 10 ОТ 18.12.2025 Г. (Q010 ПОСТЪПИЛ ЧРЕЗ ИСУН):

Въпроси от колегията на Софийски университет „Св. Климент Охридски“ по покана BG05SFPR001-3.006 „Модернизация на висшите училища 2.0“
1) Как се доказва осъществяването на „Подпомагане на студентите при избор на курсове и програми преди началото на мобилността“ към дейност 5. Мобилност на преподаватели и студенти? В Помощната таблица за бюджета като продукт, който е основание за възстановяване на разходите е записано „Студенти, подпомогнати за участие в мобилност“, но такъв продукт липсва в таблицата в Условията за възстановяване на разходите, описваща продуктите, които са основание за доказване на разходите и съответните доказателствени документи;
[bookmark: _Hlk217287027]2) Моля да дефинирате съдържанието на Поддейност 1.10. „Споделено ползване на преподаватели“. Според посочените примери при попълването на логическата матрица и помощната таблица на разходите“ това означава осъществяване на „допълнителни дейности за студентите“. Моля да конкретизирате какво се разбира под „допълнителни дейности за студентите“. Споделените преподаватели могат ли да преподават по учебните дисциплини на съответните бакалавърски и магистърски програми?
3) На информационния ден по процедурата на 10.12.2025 г. беше казано устно, че духът на процедурата е всички бакалавърски и магистърски програми от съответното професионално направление да бъдат включени в проекта. Тъй като такова изискване няма никъде в Условията за кандидатстване, моля да потвърдите, че не е задължително всички бакалавърски и магистърски програми от съответното професионално направление да бъдат включени в проекта, а програмите и курсовете, които да бъдат включени в проекта, се определят от кандидатите на основата на Логическата матрица. Това е съществено, тъй като по някои акредитирани магистърски програми по професионалното направление няма записани студенти в продължение на няколко години и, ако тези програми бъдат включени в проектното предложение, за тях няма да бъде изпълнено изискването да бъдат въведени в обучение на студенти в периода на проекта. Същият проблем може да възникне и за отделни избираеми курсове в бакалавърски и магистърски програми, които се четат само ако студентите ги изберат за съответната година;
4) Допустимо ли е краен продукт, дефиниран в логическата матрица – като например компетентностен модел за Б/МП или актуализирана учебна програма на курс с компетентностен профил, придружени от съответните административни документи за приемането им – да служи като основание за възстановяване на разходи по поддейност 1.5, или за това изрично се изисква утвърден учебен план, както е посочено в УВР-ВО?"

ОТГОВОР:
[bookmark: _Hlk217987366]1. Съгласно т. 14.2. „Допустими разходи“ от Условията за кандидатстване, когато в проектно предложение са планирани дейности за подпомагане на студенти при избора на курсове и програми преди началото на изходящата им мобилност, конкретните бенефициенти от съответното висше училище следва да заложат в Помощната таблица (Приложение V към Условията за кандидатстване по процедурата) необходимия брой часове, които се планира да бъдат отработени за подпомагане на студенти от включеното в проектното предложение тяхно професионално направление. Предварително зададеният от Управляващия орган краен продукт за този тип разход, а именно „Студенти, подпомогнати за участие в мобилност“, следва да бъде допълнен от конкретния бенефициент с конкретен брой на студентите, съобразно планирания обхват на дейността. Извършването на тази конкретна дейност е вид обучение на студенти, съответно разходите за това обучение се отчитат в приложение 4-Декларация-РП като се прилагат доказателствените документи, описани в раздел III.2 от Условията за възстановяване на разходите (Annex_XVIII_УВР-ВО към Условията за изпълнение).
[bookmark: _Hlk217287355]2. Поддейност 1.10. „Споделено ползване на преподаватели“ обхваща преподаване на студенти от едно от партниращите по проекта висши училища, което се осъществява от преподаватели на друго партниращо висше училище. Споделеното ползване на преподаватели може да се осъществява под различни форми, например под формата на кратки обучения, семинари, лекции и др., които се осъществяват извън учебния план на студентите (допълнителни дейности за студенти), или под формата на лекции, които се преподават в рамките на учебния план на студентите. Преценка на конкретните бенефициенти е под каква форма ще планират изпълнението на поддейност 1.10, но не може да се планират разходи в проектно предложение за дейности, които се финансират от други източници, вкл. от държавния бюджет. Липсата на двойно финансиране се декларира от конкретните бенефициенти (водещи партньори и партньори) в раздел V на Декларацията на кандидата и партньора (Приложение I към Условията за кандидатстване) и на етап изпълнение на проекта – в Декларацията за допустимост на разходите (приложение 1-ДДР към Annex_XVIII_УВР-ВО), и ще се проверява от Управляващия орган както на етап кандидатстване, така и по време на изпълнението на проекта.
3. Съгласно т. 11 „Допустими кандидати“ от Условията за кандидатстване, конкретните бенефициенти – водещи партньори по процедурата са определени въз основа на комплексните оценки за качеството на обучението и съответствието му с потребностите на пазара на труда по професионални направления на всички висши училища в България за последната академична година за приоритетни професионални направления, както и за професионални направления „Медицина“, „Дентална медицина“ и „Фармация“.  В същата точка на Условията за кандидатстване е посочено и че, в периода на изпълнение на проектите, всяко участващо висше училище трябва да постигне и следните хоризонтални резултати за професионалните направления, с които висшето училище участва в съответното проектно предложение:
• Разширяване на бакалавърски и магистърски програми с компетентностни профили;
[bookmark: _Hlk218508497]•  Поне 50% от оценките на студентите да се формират от текущо оценяване;
• Създаване и прилагане на система за текущо възлагане на задачи за самостоятелна подготовка на студентите.
По отношение на изискванията към конкретните бенефициенти партньори, в т. 12. „Допустими партньори“ от Условията за кандидатстване е посочено, че всяко висше училище може да участва като партньор в едно или няколко проектни предложения, насочени към различни негови професионални направления, без значение дали съответните професионалния направления са приоритетни или не, както и, че процедурата не поставя ограничения за броя на професионалните направления, които може да включи партньор в проектно предложение, като броят и изборът на професионалните направления на партньор зависят от спецификата на проектното предложение и идентифицираните потребности. 
Конкретните потребности на участващите в проектно предложение висши училища (водещи партньори и партньори) се описват в Логическа матрица за съответното професионално направление, към което е насочено проектното предложение. Съгласно т. 13. „Дейности, допустими за финансиране“ и Указанията за попълване на Логическа матрица (Приложение VI към Условията за кандидатстване), във всяка Логическа матрица трябва да бъде обоснована необходимостта от изпълнението на Работния пакет (всички дейности, които са планирани в една Логическа матрица) за съответното професионално направление и да се съдържа информация за: целта на Работния пакет, която трябва да бъде обвързана с конкретен индикатор от Рейтинговата система на висшите училища в България за включеното в проектното предложение професионално/и направление/я; идентифицираните предизвикателства, които се планира да бъдат преодолени с изпълнението на Работния пакет, вкл. мерките за тяхното преодоляване и очакваният ефект от преодоляването на идентифицираните предизвикателства; обосновка за включване на дейностите и работните задачи в Работния пакет; методите за идентифициране на целевите групи, техните конкретни нужди и проблеми и очакваният ефект от изпълнението на планираните дейности върху целевите групи, обхванати в Работния пакет; разпределението на дейностите между водещия партньор и партньорите, включително обосновка за конкретното разпределение;  конкретни резултати, които участващите висши училища панират да постигнат в резултат на изпълнението на дейностите. 
В тази връзка, планираните дейности в проектно предложение трябва да бъдат насочени към всички бакалавърски и магистърски програми от  професионалното направление/специалността от регулираните професии (СРП), с което/която висшето училище участва в проектното предложение. Съответно трите хоризонтални резултата трябва да бъдат постигнати за професионалните направления/СРП, с които висшето училище участва в съответното проектно предложение, в тяхната цялост, т.е. за всички съществуващи бакалавърски и магистърски програми по съответното професионално направление/СРП към момента на отчитане на хоризонталните резултати. Обръщаме внимание, че на етапа на кандидатстване няма изискване към конкретните бенефициенти да представят списък на бакалавърските и магистърските програми от включеното в проектното предложение професионално направление/СРП. В резултат на извършения анализ на съществуващите програми в Логическата матрица, обаче, в периода на изпълнение на проекта конкретните бенефициенти могат да оптимизират броя на бакалавърските и/или магистърските програми по включеното професионално направление/СРП, както и да създадат нови такива за включеното професионално направление/СРП, в зависимост от идентифицираните потребности от съответното висше училище за професионалното направление/СРП, с което участва в проектното предложение, като предостави съответната обосновка/информация в поле „Предизвикателства“ и Поле „Решения“ на Логическата матрица. В случай че на етапа на кандидатстване определени бакалавърски/магистърски програми вече са разширени с компетентностни профили и  за всяка учебна дисциплина от учебния план на студентите по съответната програма поне 50% от крайната оценка вече се формира от текущо оценяване (на базата на текущ контрол, извършен по време на семестъра), е възможно в Логическата матрица да бъде обосновано/декларирано, че за такива програми не се налагат допълнителни мерки или изпълнение на работни задачи, финансирани от проектното предложение.
В допълнение, съгласно Приложение XVIII. „Условия за възстановяване на разходите“ към Условията за изпълнение, в периода на изпълнение на проектите, всяко участващо висше училище трябва да постигне хоризонталните резултати за професионалните направления, с които висшето училище участва в съответното  проектно предложение и следва да бъдат представени доказателствени документи за тяхното изпълнение, както следва:
•	Обобщен списък на разширените бакалавърски и магистърски програми с компетентностни профили съдържащ наименование на програмата, професионално направление, факултет, висше училище и междинен пакет с отчетни документи, към който е отчетено нейното създаване.
•	Обобщена справка или друг приложим документ от висшето училище по негова преценка, доказващ, че 50% от оценките на студентите, които се обучават в професионалното направление, с което висшето училище участва в конкретното проектно предложение, се формират от текущо оценяване.
•	Доказателства за създадената и прилагаща се система за текущо възлагане на задачи за самостоятелна подготовка на студентите, които се обучават в професионалното направление, с което висшето училище участва в конкретното проектно предложение – документ за утвърждаване и въвеждане на системата; линк с осигурен достъп към създадената система, ако е приложимо и други.
4. Съгласно т. 14.2 „Допустими разходи“ от Условията за кандидатстване, в работни листове РП1 - РП4 на Помощната таблица (Приложение V) са посочени минимални крайни продукти по типове разходи за всички допустими дейности по процедурата. При попълване на Помощната таблица конкретните бенефициенти следва да допълнят формулировката на крайните продукти за всеки Работен пакет на проектното предложение, като посочат конкретен брой на продуктите за всяка включена дейност. По преценка на конкретния бенефициент и съобразно спецификата на планираните дейности, крайните продукти могат да бъдат допълнени с нови. Съгласно раздел III.1 от Условията за възстановяване на разходите (Annex_XVIII_УВР-ВО към Условията за изпълнение): „Задължително условие за верифициране на разходите за даден краен продукт (група продукти) е представяне на създаден и утвърден (когато е приложимо) продукт (група продукти), както е посочено в работни листове РП 1, РП 2, РП 3 и РП 4 на Помощната таблица (Приложение V към Условията за кандидатстване).“ Преценка на конкретния бенефициент е дали да отчита всеки създаден интелектуален продукт веднага след неговото утвърждаване или да отчита група интелектуални продукти, вкл. утвърден учебен план, с които се завършва процесът за модернизиране на съответната разширена бакалавърска или магистърска програма с компетентностни профили. 

ВЪПРОС 11 ОТ 19.12.2025 Г. (Q011 ПОСТЪПИЛ ЧРЕЗ ИСУН):

[bookmark: _Hlk217294520]1. За поддейност 1.7. Привличане на специалисти с богат практически опит като преподаватели във висши училища – в бюджета на работния пакет как ще се опишат и бюджетират поканени външни специалисти за преподаватели – като външна услуга ли или трябва да са представители на партньорите?
2. Допустимо ли е изработването на нови, избираеми, факултативни учебни дисциплини/програми, които в бъдеще да бъдат включени в бакалавърската програма на факултета?

ОТГОВОР:
1. Разходите за изпълнението на поддейност 1.7. „Привличане на специалисти с богат практически опит като преподаватели във висши училища“ от Условията за кандидатстване  следва да се планират като преки разходи за персонал, без значение дали изпълнението на тази дейност ще се възлага на изпълнител или със собствен ресурс на партньор. Начинът на изпълнение на дейностите трябва да бъде описан в Логическите матрици за съответните професионални направления/СРП, включени в проектно предложение. 
[bookmark: _Hlk217987388]2. В рамките на процедурата се допуска разработване на нови курсове (дисциплини)/програми за обучение на студенти от бакалавърски/магистърски програми на включеното от конкретното висше училище професионално направление/СРП в проектно предложение. Обръщаме внимание, че съгласно т. 13 „Дейности, допустими за финансиране“ от Условията за кандидатстване, всички ресурси, курсове и програми, които са разработени  в рамките на поддейности 1.2-1.5, следва да бъдат въведени в обучението на студенти от включеното професионално направление/СРП в рамките на периода на изпълнение на проекта.

ВЪПРОС 13 ОТ 23.12.2025 Г. (Q013 ПОСТЪПИЛ ЧРЕЗ ИСУН):

[bookmark: _Hlk217384202]1. По отношение на планираните възнаграждения за преподавателите в професионалното направление, които ще бъдат ангажирани с изпълнението на дейностите по проекта – какви договори ще бъдат допустими за целите на отчитането – възможно ли е да бъдат сключвани граждански договори с тях, предвид факта, че те ще извършват същите обучителни дейности, вкл. разработване на програми и нови ресурси, но насочени отново за целите на обучението, които са им в сключените вече трудови договори с университета? Или какви са възможните други форми за изплащане на възнагражденията за целите на проекта?

ОТГОВОР:
[bookmark: _Hlk218514998][bookmark: _Hlk218514815]1. Договорите с лицата, които ще бъдат ангажирани с изпълнението на дейности по проекта, следва да са сключени в съответствие с действащата нормативна уредба. В съответствие с чл. 49, ал. 3 от ЗУСЕФСУ, Управляващият орган изисква възлагането на работа по проекти, финансирани от Програма „Образование“, на служители на бенефициента/партньорите да се извършва в рамките на Кодекса на труда чрез сключване на нов трудов договор или на допълнително споразумение към съществуващ трудов договор, съответно чрез заповед/граждански договор за служители на бенефициента/партньорите, за които се прилагат специални разпоредби като Закона за отбраната и въоръжените сили. Допуска се сключването на граждански договори за изпълнението на дейност/работна задача, ако се наемат външни за организацията лица (лица, които не са служители на конкретния бенефициент) за извършването на краткосрочни/еднократни задачи, които са свързани с постигането на определен резултат. Външните лица, с които ще се сключи граждански договор за изпълнение на дейности по проекта, следва да бъдат избрани по открит, прозрачен, в достатъчна степен публичен, недискриминационен и безусловен начин  по смисъла на т. 89 – 96 от Известието на Комисията. Обръщаме внимание, че не се допуска планиране на разходи в проектно предложение за дейности, които се финансират от други източници.


[bookmark: _Hlk218672179]ВЪПРОС 14 ОТ 23.12.2025 Г. (Q014 ПОСТЪПИЛ ЧРЕЗ ИСУН):

1. Възможно ли е член на екипа за управление, на когото е представена автобиография на етап кандидатстване, да бъде също включен и в екипа за изпълнение на дейностите като преподавател – обучител, разработващ обучителни програми/модули, участник в мобилност и др.?

ОТГОВОР:
1. С оглед недопускане на двойно финансиране и конфликт на интереси не се допуска лице, което получава възнаграждение като член на екипа за организация и управление на проекта, да може в същото време да получава и възнаграждение за участие в изпълнението на преките дейности по проекта. По преценка на конкретния бенефициент, член на екипа за управление на проекта може да участва в изпълнението на пряка дейност/работна задача, но при условие, че лицето получава възнаграждение по проекта само като член на екипа за изпълнение (т.е. финансира се от преките разходи за персонал), или само като член на екипа за управление  (т.е. финансира се от другите преки и непреки разходи). В този случай трябва да се предприемат подходящи мерки за недопускане на потенциален конфликт на интереси при избора на обучителите и участниците в мобилности, осъществяването на контрол и приемане на извършената работа, подписването/одобряването на технически/финансови отчетни документи и т.н. 

ВЪПРОС 15 ОТ 29.12.2025 Г. (Q015 ПОСТЪПИЛ ЧРЕЗ ИСУН):

Уважаеми Дами и Господа,
Във връзка с необходимостта от представяне на информация за екипа по организация и управление на проекта от документите е видно, че екипът по управление условно може да бъде разделен на две - основен екип за управление (ръководител, координатор и счетоводител), за чието заемане е необходимо да се представят автобиографии на конкретни лица с цел доказване на административен капацитет, и в случай че бенефициерът счете за необходимо, да посочи минимални изисквания (квалификация и отговорности) за заемане на други длъжности в екипа. 
В документите по процедурата е записано, че на етап кандидатстване е необходимо да се посочи информация само за основния екип за организация и управление на проекта, тъй като същият подлежи на оценяване. 
Що се отнася до останалите длъжности в екипа - на кой етап следва да бъде посочена информация относно конкретните лица, които ще ги заемат? Възможно ли е това да се случи на етап кандидатстване, или следва да се случи на по-късен етап, съотв. документите на лицата, с които се доказва съответствие с изискванията, следва ли да бъдат прикачени към проектното предложение?
Благодаря!

ОТГОВОР:
Съгласно т. 11. „Допустими кандидати“ от Условията за кандидатстване, административният капацитет на кандидата се оценява единствено по отношение на основния екип за организация и управление на проекта, който включва ръководител на проекта, координатор и счетоводител (финансист). Поради това, в секция „Екип“ на формуляра за кандидатстване задължително трябва да бъде посочена квалификацията и отговорностите на конкретните лица, които са определени за съответната позиция в основния екип. Съответно, в секция 13. „Прикачени документи“ от Формуляра за кандидатстване се изисква да бъдат приложени автобиографии единствено на 3-те основни позиции на екипа за организация и управление на проекта. 
Всички останали членове на екипа за организация и управление на проекта трябва да бъдат посочени в секция „Екип“ на Формуляра за кандидатстване само като позиции и отговорности, без да се посочват конкретни имена, съответно за тях не се изисква да бъдат представяни автобиографии на етапа на кандидатстване. Преценка на конкретния бенефициент е дали останалите членове на екипа за организация и управление (извън основния екип) да бъдат определени още на етапа на кандидатстване, или след сключване на договора за финансиране.

ВЪПРОС 16 ОТ 05.01.2026 Г. (Q016 ПОСТЪПИЛ ЧРЕЗ ИСУН):

Въпроси от колегията на Софийски университет „Св. Климент Охридски“
05.01.2026:
1.	На стр. 12 Условията за кандидатстване подчертават, че търсеният ефект на поканата е „50% от оценките на студентите да се формират от текущо оценяване“. Това съотношение може да бъде постигнато при различни пропорции в тежестта на текущото оценяване в отделните дисциплини, които се изучават в тази програма (напр. в някои от тях тежестта може да надвишава 50%, а в други да е по-малка). За нуждите на доброто планиране моля да уточните поставя ли УО изискване колко дисциплини от учебния план трябва да бъдат засегнати от промените в частта „оценяване на студентите“ или изпълнението на целта е заложено и ще се проследява на ниво „бакалавърска“, „магистърска“ програма, споменати на същата страница.
2.	Ако за водещата организация изискването е в обхвата на промените да бъдат включени всички бакалавърски/магистърски програми от приоритетните професионални направления, отнася ли се то това условие и за партньорите?
[bookmark: _Hlk218516587]3.	На етап изпълнение допустимо ли ще бъде да се сключват граждански договори и при какви условия може да става това? (Напр. в обхвата на чл. Чл. 138. (1) от ЗОП - Процедура на договаряне без предварителна покана за участие, когато целта е „научноизследователска дейност, експеримент, проучване“ и др.)
4.	Възможно ли е партньорска организация за изплаща възнаграждения на свой персонал, който е ангажиран изцяло в дейност, която обслужва нуждите на водещата организация?
5.	Възможно ли е член на екипа за управление да участва в изпълнение на същинска дейност /напр. разработване на компетентностен модел/ и да получи възнаграждение за това?
6.	Какво означава наименованието на раздел „Управление“ в Логическата матрица  –– в това поле се описват членове на екипа за управление на проекта или хора, ангажирани пряко с конкретната дейност?
[bookmark: _Hlk218578859]7.	Има ли ограничение за участието на преподавател/експерт в броя проекти по тази покана? Допустимо ли е едно и също лице да участва в два проекта в две различни задачи по различни професионални направления?

ОТГОВОР:
1. Моля вижте отговорите на въпрос 8, т. 2 и въпрос 9, т.7 по-горе.
2. Моля вижте отговора на въпрос 10, т.3 по-горе. В допълнение, обръщаме внимание, че хоризонталните резултати трябва да бъдат постигнати за всяко професионално направление, с което висше училище участва в проектно предложение, без значение дали професионалното направление е приоритетно, или не, съответно няма значение дали висшето училище участва като водещ партньор или като партньор.
3. Моля вижте отговора на въпрос 13 по-горе. Обръщаме внимание, че по настоящата процедура не са допустими за финансиране научноизследователски дейности, експериментални разработки, проучвания и др. дейности, извън обхвата на обучението на студенти в бакалавърски и магистърски програми.
4. Процедурата не ограничава възможността партньор да изпълнява дейност, която има добавена стойност единствено за водещия партньор. Конкретното разпределение на дейностите/разходите между водещ партньор и партньори в проектно предложение се определя от участващите организации съобразно спецификата на проектното предложение, обхвата на планираните дейности и специфичната експертиза на организациите/лицата, включени в изпълнението на дейностите.
5. Моля вижте отговора на въпрос 14 по-горе.
[bookmark: _Hlk218582033]6. Съгласно Указанията за попълване на Логическа матрица (Приложение IV към Условията за кандидатстване) в поле Управление на Логическата матрица се посочва екипът от ключови експерти за изпълнението на Работния пакет и се описва по какъв начин ще бъде организирана подкрепата от висши училища и национално представителни организации на работниците и служителите/ на работодателите. 
[bookmark: _Hlk218519112][bookmark: _Hlk218597499]7. Процедурата не поставя ограничения по отношение на броя на проектите/дейностите, в които може да участва един и същи преподавател/експерт. Конкретният брой се определя в зависимост от заетостта на лицето по основното му правоотношение и от планираната заетост в конкретните проектни предложения, при спазване на изискванията на действащото трудово законодателство.

[bookmark: _Hlk218670721]ВЪПРОС 17 ОТ 05.01.2026 Г. (Q017 ПОСТЪПИЛ ЧРЕЗ ИСУН):

 Уважаеми Дами и Господа,
С настоящото бих искал да отправя следните питания:
[bookmark: _Hlk218581957]1. При подаване на проектно предложение с участието на две висши училища, съдържащо две логически матрици поради насочеността му към две различни професионални направления, следва ли всяко висше училище да има свой собствен бюджет, съотв. бенефициерът следва ли да включи в своя бюджет и бюджета на партньора, или бюджетите на двете висши училища са самостоятелни и напълно равностойни? 
2. Съществуват ли ограничения едно лице едновременно да заема позиция в екипа по управление на проекта и да бъде част от екип по изпълнение на дейности по проекта?
3. Съществуват ли ограничения едно лице едновременно да бъде част от екипи по изпълнение на няколко дейности от проекта?
4. Тъй като част от индикаторите са общи за цялата процедура, следва ли на етап кандидатстване в конкретното проектно предложение да се заложат индикатори, съответстващи на процентното съотношение между "Региони в преход" и "По-слабо развити региони", или се залагат общи стойности, които впоследствие служебно се преразпределят от Управляващия орган на ниво процедура според определеното процентно съотношение? По същия начин въпросът може да се отнесе и за бюджета на проектното предложение.  
Благодаря!

ОТГОВОР:
[bookmark: _Hlk218583460][bookmark: _Hlk218583444][bookmark: _Hlk218582140]1. Съгласно Указанията за попълване на Логическа матрица (Приложение IV към Условията за кандидатстване) в поле Финансов ресурс на Логическата матрица се посочва общата стойност на финансовия ресурс, необходим за изпълнението на Работния пакет, и конкретното разпределение на средствата между участващите организации. В тази връзка, когато в изпълнението на Работен пакет участва само една организация – водещ партньор или партньор – в поле Финансов ресурс  на Логическата матрица се посочват само разходите на организацията, която участва в изпълнението на този Работен пакет. В бюджета на проекта (т. 7 от Формуляра за кандидатстване) разходите се планират в бюджетния ред, който се отнася за съответния Работен пакет по региони на планиране. 
Когато в изпълнението на Работен пакет участват повече от една организации, в поле Финансов ресурс на Логическата матрица се посочва както общата стойност на финансовия ресурс за Работния пакет, така и конкретните суми, които ще разходва всяка една от участващите организации. В бюджета на проекта (т. 7 от Формуляра за кандидатстване) разходите се планират в бюджетния ред, който се отнася за съответния Работен пакет по региони на планиране, като за всеки разход по категория регион се създават отделни бюджетни редове за всяка участваща организация, съответно разходите за Работния пакет по всяка категория регион се разпределят между участващите организации.
Разпределението на разходите между водещия партньор и партньорите трябва да бъде посочено на етапа на кандидатстване в Декларацията за партньорство (Приложение II към Условията за кандидатстване) и преди сключване на договора за финансиране съответно в Споразумението за партньорство (Приложение XVI от Условията за изпълнение), независимо дали участват в изпълнението на един и същи работен пакет или не. 
Обръщаме внимание, че водещ партньор може да планира разходване на не по-малко от 50% и не повече от 70% от размера на финансирането за проектно предложение.
2. Моля вижте отговора на въпрос 14 по-горе.
3. Моля вижте отговора на въпрос 16, т. 7 по-горе.
[bookmark: _Hlk218579938]4. Съгласно т. 5 „Индикатори“ от Указанията за попълване на Формуляра за кандидатстване (Приложение IX към Условията за кандидатстване) индикаторите за изпълнение и индикаторите за резултат по процедурата са предварително зададени от Управляващия орган (УО) в т. 7 от Условията за кандидатстване с целеви стойности общо на ниво процедура. Кандидатите следва да определят по своя преценка и заложат целеви стойности съгласно спецификата на своето проектно предложение. Всеки индикатор за изпълнение и за резултат се визуализира във формуляра за кандидатстване по два пъти, съответно веднъж за „Регион в преход“ и веднъж за „По-слабо развити региони“. За всеки индикатор автоматично ще се визуализира информацията в полета „вид индикатор“, „тип“, „тенденция“, „мярка“, „отчитане с натрупване“, която предварително е зададена от УО, т.е. полетата са заключени. В поле „базова стойност“ не следва да въвеждате информация, служебно от УО е заложена „0“. Трябва да въведете информацията само в полета „целева стойност“ и „източник на информация“. В полето „Източник на информация“ трябва да посочите източника на информация, на база на който ще се извършва проверката относно постигане на предвидените по проекта целеви стойности на индикатори. Целевите стойности до края на периода на изпълнение на проекта трябва да са положителни стойности и цели числа, различни от 0, и да са разпределени по Региони в преход (ЮЗР) и По-слабо развити региони. Планирането на индикаторите и техните стойности следва да се извършва при спазване на указанията в т. 7. Индикатори от Условията за кандидатстване по настоящата процедура. Целевите стойности на индикаторите за изпълнение и за резултат следва да се планират от кандидатите в проектните предложения и да се отчитат в съотношение 31% за Регион в преход към 69% за По-слабо развитите региони, като се има предвид, че без значение от това в кой район е местоположението на представителите на целевите групи, те имат принос към изпълнението на целите на процедурата като цяло.
[bookmark: _Hlk218583630]По отношение на планирането на разходите, в т. 14.2  „Допустими разходи“ от Условията за кандидатстване е посочено, че при изготвяне на бюджета кандидатите следва да планират и впоследствие да отчитат 35,29% от общата стойност на проектното си предложение към категория Регион в преход и 64,71% към категория По-слабо развити региони, без допълнителна обосновка. В тази връзка, Управляващият орган е структурирал бюджета на проектните предложения по настоящата процедура в две бюджетни пера, съответно бюджетно перо 1. Разходи за изпълнението на Работни пакети (Регион в преход) и бюджетно перо 2. Разходи за изпълнението на Работни пакети (По-слабо развити региони). Във всяко едно бюджетно перо се планират разходите по работни пакети за съответния регион в посоченото по-горе процентно съотношение.  Съгласно т. 7 „Бюджет“ от Указанията за попълване на Формуляра за кандидатстване (Приложение IX към Условията за кандидатстване) в секция 7. „Бюджет (в лева)“ на формуляра за кандидатстване за всеки разход са създадени отделни бюджетни редове за категория „Регион в преход“ и за категория „По-слабо развити региони“. За всеки разход по категория регион, за който е приложимо, кандидатът следва да създаде два бюджетни реда, съответно за режим „непомощ“ и за режим на минимална помощ. Аналогично, за всеки разход по категория регион, който се отнася към различна организация, следва да се създаде отделен бюджетен ред. 

ВЪПРОС 18 ОТ 07.01.2026 Г. (Q018 КЪМ Q012 ПОСТЪПИЛ ЧРЕЗ ИСУН):

Уважаеми Дами и Господа,
Във връзка със зададен въпрос е получен отговор:
"Разясненията на Управляващия орган (УО) по зададения въпрос са публикувани в консолидирана версия 8 до 04.01.2026 г. (отговор на въпрос 12). Отговорите и разясненията на УО се съобщават (публикуват) на интернет страницата на ПО – http://sf.mon.bg/?go=page&pageId=437 в рубрика „Въпроси и отговори“ и в ИСУН – https://eumis2020.government.bg."

При отваряне на актуализирания файл "Въпроси и отговори" е пропуснат въпрос 12, респ. и отговора към него. 
Моля, при възможност да публикувате информация и относно въпрос № 12, зададен на 22.12.2025 г.
Благодаря!
ВЪПРОС 12 ОТ 22.12.2025 Г. (Q012 ПОСТЪПИЛ ЧРЕЗ ИСУН):
Уважаеми Госпожи и Господа, 
С настоящото бих искал да адресирам към Вас следните въпроси:
1. Задължително ли е да се посочи точен брой експерти по дейности/работни задачи в логическата матрица и съответни човекочасове, които всеки експерт да изработи по план?
2. Как ще се отчита дейността на всеки експерт и изработените часове пред УО? Следва ли да се представят таблици с отработените човекочасове за всеки експерт и член на екипа по управление?
3. Как ще се отчита поддейност 1.4 Разработване на нови ресурси за обучение на студенти? Какъв доказателствен материал е необходим за отчитане?
[bookmark: _Hlk217375218]4. Трябва ли да бъде описано конкретно в логическата матрица (като брой и вид) оборудването за дигитализация на образователния процес и STEM обучение на студенти (поддейност 1.6)?
Благодаря предварително!

ОТГОВОР:
1. Информацията при описанието на дейностите и работните задачи в Логическата матрица трябва да позволява да се проследи дали разходът за изпълнението на съответната дейност/работна задача е определен коректно в Помощната таблица на проектното предложение (Приложение V към Условията за кандидатстване по процедурата). В този смисъл преценка на конкретния бенефициент е дали за всяка дейност/работна задача да посочи индикативен брой експерти и часовете, които се планира да отработи всеки от тях, или да посочи индикативен общ брой часове, необходим за изпълнението на съответната дейност/работна задача.
[bookmark: _Hlk217373879]2. При отчитането на отработените часове за всеки експерт, нает за изпълнение на дейност по настоящата процедура се представя Справка за отработените часове за създаване на даден краен продукт (група продукти), подписана от работодателя (Приложение 3-Справка-ОЧ към Условията за възстановяване на разходите) или съответно Справка за отработените часове за всяко проведено обучение по Дейност 2, 3, 4 или 5), подписана от работодателя (Приложение 5-Справка-ОЧ_обучения към Условията за възстановяване на разходите). Детайлна информация за доказателствата за изпълнението на дейностите, които конкретните бенефициенти следва да представят на Управляващия орган, е посочена в Условията за възстановяване на разходите (Приложение XVIII към Условията за изпълнение).
3. Моля вижте отговора по т. 2 по-горе.
4. Информацията за оборудването, което се планира да бъде закупено в рамките на поддейност 1.6, следва да бъде структурирана в Логическата матрица във вид, който да позволява на Управляващия орган да оцени дали планираното оборудване е допустимо за финансиране по процедурата, т.е. дали то е необходимо за дигитализация на образователния процес и/или за провеждане на STEM обучение на студенти. По преценка на конкретния бенефициент може да бъде предоставена и по-детайлна информация за конкретния брой на оборудването. Обръщаме внимание, че разходите за оборудване за дигитализация на образователния процес и STEM обучение на студенти не следва да се планират като отделен разход в Помощната таблица, тъй като тези разходи се покриват от единната ставка за другите преки и непреки разходи на съответния Работен пакет.


ВЪПРОС 19 ОТ 14.01.2026 Г. (Q019 ПОСТЪПИЛ ЧРЕЗ ИСУН):
Уважаеми Госпожи и Господа,
С настоящото бих искал да задам следния въпрос:
[bookmark: _Hlk219281634]Ако в едно проектно предложение участват две висши училища с различни професионални направления (кандидат е висше училище № 1 с професионално направление № 1, а партньор е висше училище № 2 с професионално направление № 2) и се планира преподаватели от партньора (проф. напр. № 2) да провеждат обучения на студенти от основното професионално направление (проф. напр. № 1), тогава възнаграждението за тези преподаватели къде следва да бъде заложено в бюджета - в работен пакет № 1 (т.е. към професионално направление № 1) или по месторабота на лекторите в работен пакет № 2 (т.е. към професионално направление № 2)?
Благодаря!
ОТГОВОР:
Преценка на участващите висши училища е в кой работен пакет да планират конкретни разходи съобразно спецификата на проектното предложение, обхвата на планираните дейности и обосновката за тяхното включване и принос към професионално направление.

[bookmark: _Hlk219727165]ВЪПРОС 20 ОТ 19.01.2026 Г. (Q020 ПОСТЪПИЛ ЧРЕЗ ИСУН):
Съгласно 14.2 Допустими разходи на студенти, които участват в организирането на информационни събития от студенти за ученици /дни на отворените врати/ и на студенти, които предоставят менторска подкрепа на студенти, се предоставя еднократна стипендия в размер, определен съгласно чл. 4, ал. 11 от ПМС № 90/26.05.2000 г.
Моля за уточнение какво трябва да се разбира под "еднократна стипендия" - да се разбира за семестър, за учебна година или във времевата рамка на изпълнение на целия проект?
[bookmark: _Hlk219727184]ОТГОВОР:
За целите на настоящата процедура под „еднократна стипендия“ трябва да се разбира стипендия на студент, която се отпуска еднократно за участие в изпълнението на определени допустими дейности по проекта (осъществяване на менторска подкрепа или за провеждане на информационни събития за ученици) като размерът на стипендията се определя съгласно чл. 4, ал. 11 от ПМС № 90/26.05.2000 г. Преценка на кандидата е да реши дали стипендията да бъде отпускана за участие в изпълнението на определен брой събития или за участието в изпълнението на проектните дейности за даден семестър или за друг период от време. 

[bookmark: _Hlk219727200]ВЪПРОС 21 ОТ 19.01.2026 Г. (Q021 ПОСТЪПИЛ ЧРЕЗ ИСУН):
При провеждане на допълнително обучение за формиране на дигитални умения какви ще са изискванията към отчетните документи - напр. присъствени листове, сертификати? Моля, за уточнение има ли възможност да бъде организирано такъв тип обучение с вътрешен академичен ресурс на университета?
[bookmark: _Hlk219727233]ОТГОВОР:
Документите, с които се доказва провеждането на обучения по процедурата са описани в т. III.2. Разходи за обучения в България при изпълнението на РП на Приложение XVIII. Условия за възстановяване на разходите към Насоките за кандидатстване. Процедурата не поставя изискване по отношение на типа организация, която може да провежда допълнителни обучения на студенти. В тази връзка се допуска такива обучения да бъдат провеждани, както от преподаватели на конкретното висше училище, така и от външни лектори, при спазване на действащата нормативна уредба. Обръщаме внимание, че задължително условие за верифициране на обучение е представяне на Удостоверение/сертификат за проведеното обучение.

ВЪПРОС 22 ОТ 19.01.2026 Г. (Q022 ПОСТЪПИЛ ЧРЕЗ ИСУН):
При провеждане на езикови обучения за целите на отчитането ще се изисква ли наличието на сертификати от лицензирана организация?
ОТГОВОР:
[bookmark: _Hlk219794515]Съгласно Приложение XVIII. Условия за възстановяване на разходите към Насоките за кандидатстване, задължително условие за верифициране на обучение е представяне на Удостоверение/сертификат за проведени обучения. По процедурата няма изискване тези документи да бъдат издадени от лицензирани обучителни организации. Съгласно Условията за кандидатстване, изборът на изпълнители следва да бъде извършван по открит, прозрачен, в достатъчна степен публичен и недискриминационен начин по смисъла на т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз. Изборът на изпълнители е предмет на правилата, посочени в Глава четвърта „Специални правила за определяне на изпълнител от бенефициенти на безвъзмездна финансова помощ“ на ЗУСЕФСУ или Закона за обществените поръчки (ЗОП) и Правилника за неговото прилагане (ППЗОП).

ВЪПРОС 23 ОТ 19.01.2026 Г. (Q023 ПОСТЪПИЛ ЧРЕЗ ИСУН):
[bookmark: _Hlk219796878]Допустимо ли е към проекта да бъдат привличани преподаватели с богат практически опит, които до стартирането на проекта са били хонорувани преподаватели във висшето училище - водещ партньор по предмети от професионалното направление, към което е ориентиран проектът?        
ОТГОВОР:
За целите на процедурата под „привличане на преподаватели с богат практически опит“ трябва да се разбира включване на действащи професионалисти от бизнеса, науката и администрацията като преподаватели/лектори в обучението на студенти от включеното в проектно предложение професионално направление. Конкретният обхват на включените в проектно предложение дейности е по преценка на участващите висши училища, но не може да се планират разходи в проектно предложение за дейности, които се финансират от други източници. Липсата на двойно финансиране се декларира от конкретните бенефициенти (водещи партньори и партньори) в раздел V на Декларацията на кандидата и партньора (Приложение I към Условията за кандидатстване) и на етап изпълнение на проекта – в Декларацията за допустимост на разходите (приложение 1-ДДР към Annex_XVIII_УВР-ВО), и ще се проверява от Управляващия орган както на етап кандидатстване, така и по време на изпълнението на проекта.

[bookmark: _Hlk219792481]ВЪПРОС 24 ОТ 19.01.2026 Г. (Q024 ПОСТЪПИЛ ЧРЕЗ ИСУН):
В съответствие с отговора на въпрос 16, т. 7, ако преподавател от дадено ВУ е назначен и изпълнява различни дейности по различни проекти (РП) на ВУ, следва ли да се планира и отчита като индикатор и в двете РП (проекти)?
[bookmark: _Hlk219792508]ОТГОВОР:
Съгласно информацията в т. 7 „Индикатори“ на Условията за кандидатстване, при планирането и впоследствие при отчитането на всеки един от индикаторите по процедурата, трябва да бъде спазено изискването в рамките на едно проектно предложение едно и също лице да се брои еднократно (само веднъж), независимо в колко дейности по проекта е участвало. Обръщаме внимание, че индикаторите по процедурата обхващат/отчитат получателите на подкрепата (обучени студенти, обучени преподаватели и т.н.), а не изпълнителите на дейностите.

ВЪПРОС 25 ОТ 20.01.2026 Г. (Q025 ПОСТЪПИЛ ЧРЕЗ ИСУН):
Уважаеми Дами и Господа, 
Моля за разяснение на следните възникнали въпроси:
1. Възможно ли е един преподавател да участва в 2 различни проектни предложения – веднъж с водещата организация, и втори път в проектно предложение на партньор, като този преподавател да се брои във всеки проект като индикатор?
2. Под дейност 1.2 се отнася само за дистанционно обучение, за което трябва да имаме акредитация или разработваните ресурси с интерактивен достъп и виртуални аудитории могат да бъдат използвани в редовно и задочно обучение, за което вече имаме акредитация?
[bookmark: _Hlk219807512]3. Брои ли се като индикатор нает преподавател на втори трудов договор за част от проекта (6 месеца) преминал обучение в дейност 3?
4. Брои ли се като индикатор специалист, който е привлечен като преподавател към водещия партньор в рамките на процедурата на граждански договор? (Става дума за професионално направление, където специалистите са военнослужещи и съгласно ЗОВСРБ (нямат право да бъдат наеми на втори трудов договор))?
Благодаря!
ОТГОВОР:
1. Моля вижте отговорите на въпрос 16, т.7 и въпрос 24 по-горе.
2. По процедурата няма изискване, когато в проектно предложение е планирано разработване на ресурси с интерактивен достъп и/или виртуални аудитории, те да бъдат въведени единствено в програми за дистанционно обучение на студенти.  Изборът на конкретни програми, в които да бъдат въведени разработените ресурси, е преценка на съответното висше училище съобразно идентифицираните потребности, но е задължително програмите да притежават акредитация и да бъдат от професионалното направление, с което участва съответното висше училище.  
3.  Съгласно т. 7 „Индикатори“ от Условията за кандидатстване, в индикатор за изпълнение EEC011 Участници с висше образование (ISCED 5 до 8) се планира и съответно отчита броят на българските преподаватели, вкл. младите преподаватели (до 34 години включително), които са завършили краткосрочна мобилност в чуждестранен университет или успешно са завършили обучение в България или са участвали в национални и международни междууниверситетски форуми, както и броят на чуждестранните преподаватели, завършили мобилност за преподаване в българско висше училище и броят на специалистите, които са привлечени като преподаватели във висши училища в рамките на процедурата. Едно лице се брои еднократно, независимо в колко дейности по процедурата е участвало. Няма ограничения по отношение на вида на правоотношението на лицата, които се включват в дейности по процедурата. Обръщаме внимание, че основни общи изисквания за допустимост на дейностите са те да бъдат подходящи, практични и последователни, и да съответстват на целите и очакваните резултати, да бъдат ясно обосновани и да имат конкретни цели и да не се допуска двойно финансиране на разходи. 
4. Моля вижте отговора по т.3 по-горе.

ВЪПРОС 26 ОТ 21.01.2026 Г. (Q026 ПОСТЪПИЛ ЧРЕЗ ИСУН):
Може ли лице, което разработва програма на обучителен курс, да бъде привлечено като специалист от практиката? Курсът след това може да бъде преподаван от самия него или от друго лице.
Може ли върху разработване на програма на обучителен курс да работи група от преподавател и изявен специалист от практиката?
По смисъла на проекта: учен на трудов договор в институт на БАН като преподавател ли се третира или като специалист от практиката?
ОТГОВОР:
Настоящата процедура не ограничава възможността специалист от практиката да бъде привлечен от висше училище за разработване на програма на обучителен курс, по която впоследствие да преподава. Няма ограничения и по отношение на броя на лицата, които ще разработват програми за курсове, и техния конкретен профил. Това е по преценка на участващите в проектното предложение организации съобразно спецификата на планирате дейности и идентифицираните потребности, и при спазване на действащата нормативна уредба за избор на изпълнител. В допълнение, моля вижте отговора на въпрос 23 по-горе.

[bookmark: _Hlk219890210]ВЪПРОС 27 ОТ 21.01.2026 Г. (Q027 ПОСТЪПИЛ ЧРЕЗ ИСУН):
Възможно ли е планиране на закупуване на два еднакви дълготрайни материални активи от двата партньора (съответно за ВУ 1 и ВУ 2).
ОТГОВОР:
[bookmark: _Hlk219891389]По процедурата се допуска закупуване на оборудване единствено за дигитализация на образователния процес и за STEM обучение на студенти (Поддейност 1.6). Процедурата не поставя специфични изисквания към оборудването, но необходимостта от закупуването му от съответното висше училище следва да е обоснована в Логическа матрица за професионално направление. В тази връзка няма ограничение едно оборудване да бъде закупено в 2 броя (от два партньора), когато всеки един от тях е идентифицирал и обосновал такава необходимост. Разходите за оборудване са допустими и се възстановяват в рамките на единната ставка за други преки и непреки разходи на Работния пакет, в който е планирано закупуване на съответното оборудване. Единната ставка е в размер на 40% към преките разходи за персонал и тя покрива всички други допустими преки разходи, които са необходими за изпълнението на дейностите в Работния пакет и са различни от преките разходи за персонал, както и непреките разходи за Работния пакет.

[bookmark: _Hlk219890282]ВЪПРОС 28 ОТ 21.01.2026 Г. (Q028 ПОСТЪПИЛ ЧРЕЗ ИСУН):
Признава ли се таксата правоучастие в научни конференции,  при планиране и отчитане на средствата за мобилност?
ОТГОВОР:
[bookmark: _Hlk219891711][bookmark: _Hlk219891542]По настоящата процедура не се допуска участие в научни конференции  и други дейности, извън обхвата на обучението на студенти в бакалавърски и магистърски програми. В рамките на поддейност 1.8 се осигурява финансиране за организиране на и участие в междууниверситетски национални и международни конференции и семинари за представяне на нови методи за обучение. Когато разходите за участие в междууниверситетска конференция/семинар за представяне на нови методи за обучение включват такса участие, тази такса е допустима и се възстановява в рамките на единната ставка за други преки и непреки разходи на Работния пакет, в който е планирано участието в съответната конференция/семинар.

ВЪПРОС 29 ОТ 21.01.2026 Г. (Q029 ПОСТЪПИЛ ЧРЕЗ ИСУН):
Признава ли се таксата за публикуване на статия,  в издания реферирани и индексирани  в световни бази данни,  и от участие с доклад в научни конференции, при планиране и отчитане на средствата за мобилност?
[bookmark: _Hlk219961002]ОТГОВОР:
[bookmark: _Hlk219962360]По настоящата процедура не се допуска участие в научни конференции  и други дейности, извън обхвата на обучението на студенти в бакалавърски и магистърски програми. В тази връзка, таксите за публикуване на научни статии не са в обхвата на допустимите дейности и съответно не са допустим разход по процедурата. 

ВЪПРОС 30 ОТ 21.01.2026 Г. (Q030 ПОСТЪПИЛ ЧРЕЗ ИСУН):
Здравейте, каква e минималната продължителност за мобилност за студенти и преподаватели?
ОТГОВОР:
По настоящата процедура не са поставени ограничения в продължителността на мобилностите на студенти и преподаватели. Продължителността на конкретната мобилност е по преценка на съответното висше училище съобразно идентифицираните потребности и очакваните резултати. 

[bookmark: _Hlk219989693]ВЪПРОС 31 ОТ 22.01.2026 Г. (Q031 ПОСТЪПИЛ ЧРЕЗ ИСУН):
[bookmark: _Hlk219978402]Въпрос за индикатор EEC011 Участници с висше образование  (ISCED 5 до 8) - "Индикаторът измерва броя на българските преподаватели, вкл. младите преподаватели (до 34 години включително), които са завършили краткосрочна мобилност в чуждестранен университет или успешно са завършили обучение в България или са участвали в национални и международни междууниверситетски форуми, броя на чуждестранните преподаватели, завършили мобилност за преподаване в българско висше училище и броя на специалистите, които са привлечени като преподаватели във висши училища в рамките на процедурата. Едно лице се брои еднократно, независимо в колко дейности по процедурата е участвало.":
1. Обхваща ли този индикатор преподаватели, които изпълняват дейности от РП по задачи от дейност 1 и/или дейност 2?
[bookmark: _Hlk219979354]2. Преподавателите от даденото висше училище, които участват в дейност 3, като обучаващи се, включват ли се в този индикатор и следва ли да бъдат назначени по проекта на нов трудов договор или допълнително споразумение към основния трудов договор?
[bookmark: _Hlk219989711]ОТГОВОР:
1.  В съответствието с дефиницията на индикатор EEC011 Участници с висше образование  (ISCED 5 до 8), посочена в т.7 „Индикатори“ от Условията за кандидатстване, в целевата стойност на този индикатор трябва да се планират и съответно отчитат единствено преподавателите, които са преминали входяща и изходяща мобилност (дейност 5); преподавателите, които са участвали в национални и международни междууниверситетски форуми (поддейност 1.8); преподавателите, които са преминали обучение (дейност 3) и специалистите от практиката, които са привлечени като преподаватели във висши училища (поддейност 1.7) в рамките на съответния проект. 
2. Моля вижте отговора по т.1 по-горе. Въпросът по отношение назначаването по проекта на нов трудов договор или допълнително споразумение към основния трудов договор е неясен. Моля задайте го отново, при необходимост.

ВЪПРОС 32 ОТ 22.01.2026 Г. (Q032 ПОСТЪПИЛ ЧРЕЗ ИСУН):
Уважаеми дами и господа,
може ли един университет, с едно свое професионално направление да участва като партньор в две различни проектни предложения с други университети, като единия е от друго професионално направление.
ОТГОВОР:
[bookmark: _Hlk220309958]Моля вижте отговора на въпрос 5 по-горе.

ВЪПРОС 33 ОТ 22.01.2026 Г. (Q033 ПОСТЪПИЛ ЧРЕЗ ИСУН):
Има ли ограничения по отношение на участие на един преподавател в различни дейности и работни задачи в рамките на проекта и при спазване на законоустановената по КТ натовареност - не повече от 12 часа на ден?
ОТГОВОР:
Моля вижте отговора на въпрос 16, т.7 по-горе.

ВЪПРОС 34 ОТ 23.01.2026 Г. (Q034 ПОСТЪПИЛ ЧРЕЗ ИСУН):
При подготовката на логически матрици за няколко професионални направления с един и същ водещ университет допустимо ли е планираните работни задачи за Поддейност 1.1. Разработване на среда за дистанционно кандидатстване и Поддейност 1.13. Създаване/надграждане и прилагане на системи за оценка и контрол на качеството в обучението на студенти да са еднакви във всяка логическа матрица предвид общоинституционалния характер на тези поддейности?
ОТГОВОР:
Отчитайки че средата за електронно кандидатстване и системите за оценка и контрол на качеството в обучението на студенти имат характер на интегрирани системи, се допуска такива системи да бъдат разработени на ниво висше училище и да обхващат всички негови професионални направления. Преценка на конкретното висше училище е: 1) дали да планира такава дейност и съответно целия разход за нейното изпълнение само в една Логическа матрица и, ако участва в друго проектно предложение, да посочи, че няма да бъдат планирани такава дейност и разходи в други проектни предложения, или 2) във всяко проектно предложение, в което участва висшето училище, да планира такава дейност и пропорционална част от разходите за нейното изпълнение, като това трябва да бъде описвано във всяко проектно предложение. Обръщаме внимание, че едно професионално направление на висше училище може да бъде включено само в едно проектно предложение. Конкретният бенефициент – водещ партньор може да включи в проектното си предложение само професионалното направление, за което е определен за водещ партньор. Когато висше училище е определено за водещ партньор за повече от едно професионално направление, следва да подаде отделни проектни предложения за всяко едно от професионалните направления, за които е определено за водещ партньор. Водещ партньор за конкретно професионално направление може да бъде партньор в друго проектно предложение с различно/и професионално/и направление/я от това, за което е определен за водещ партньор.  


ВЪПРОС 35 ОТ 24.01.2026 Г. (Q035 ПОСТЪПИЛ ЧРЕЗ ИСУН):
Уважаеми дами и господа,
Във връзка с подготовката на проектно предложение по процедура BG05SFPR001-3.006 „Модернизация на висшите училища 2.0“, молим за писмени разяснения по следните въпроси, с цел коректно планиране на дейностите и гарантиране на съответствие с условията за кандидатстване и изпълнение:
Въпрос 1: В случай че в рамките на професионално направление, с което ВУ участва в проектното предложение, има акредитирани програми, по които към момента няма прием и са „замразени“ (не се провежда обучение), молим да уточните:
Задължително ли е постигането на следните хоризонтални резултати за съответното професионално направление, независимо че по част от програмите в направлението не се провежда обучение:
• „Разширяване на бакалавърски и магистърски програми с компетентностни профили“;
• „Поне 50% от оценките на студентите да се формират от текущо оценяване“;
• „Създаване и прилагане на система за текущо възлагане на задачи (вкл. самостоятелна работа) и проследяване/отчитане“.
Молим да уточните и какъв е обхватът на изискването:
а) за всички програми в направлението (вкл. „замразени“), или
б) само за програмите в направлението, по които реално се провежда обучение и са предмет на модернизация в проекта.
Въпрос 2: Ако програма от професионалното направление на кандидат/партньор е участвала в „Модернизация 1.0“ и в рамките на този проект вече е разработила и актуализирала компетентностни профили, молим да разясните:
1. Задължително ли е повторното включване на дейности по въвеждане/актуализиране на компетентностни профили в настоящото проектно предложение (2.0), или
2. Достатъчно ли е кандидатът/партньорът да декларира, че програмата вече е с актуализирани компетентностни профили (постигнат хоризонтален резултат), без да планира повторно изпълнение по същия елемент?
При положителен отговор за т. 2), молим да посочите какви доказателства/документи се очакват на етап отчитане (напр. решения на компетентни органи, квалификационни характеристики, учебни планове/програми, връзки към публикувани документи и др.).
Въпрос 3: Молим да уточните в рамките на кои допустими дейности/поддейности, по процедурата следва да се планират и отчетат дейностите, свързани с постигането на трите задължителни хоризонтални резултати за професионалните направления, а именно:
• разработване/актуализиране и въвеждане на компетентностни профили;
• въвеждане на текущо оценяване с минимум 50% тежест в крайната оценка;
• създаване и прилагане на система за текущо възлагане на задачи и проследяване.
Въпрос 4: Допустимо ли е да бъдат ангажирани в изпълнението на проектни дейности лица от академичния състав, които преподават като хонорувани преподаватели (на почасово възнаграждение и/или при различен вид правоотношение спрямо трудов договор), и ако да:
• към коя бюджетна категория следва да се отнесат техните възнаграждения:
а) като разходи за персонал (покривани чрез единната ставка от 26 евро на час), или
б) като разходи, които се покриват чрез преките и непреки разходи (40%) върху преките разходи за персонал ?
Молим да уточните и какъв подход/документална обосновка се очаква за доказване на допустимостта при отчитане (напр. вид договор, графици/часове, протоколи за приемане на резултати).
Въпрос 5: В случай че в изпълнението на проектни дейности ще участват лица, назначени на трудов договор във ВУ, които не са част от академичния състав, но ще участват със своята експертиза (експерти по качество, дигитализация, учебна документация, ИТ, методическа подкрепа), молим да разясните:
• към коя бюджетна категория следва да се отнесат техните възнаграждения:
а) като разходи за персонал (покривани чрез единната ставка от 26 евро на час), или
б) като разходи, които се покриват чрез преките и непреки разходи (40%) върху единичните разходи за персонал?
Въпрос 6: В рамките на Дейност 3 „Обучение на преподаватели“ предвиждаме обучения в електронна среда. Молим да разясните:
1. Допустимо ли е включването на преподаватели в обучения, провеждани изцяло в електронна среда (дистанционно, чрез платформа за електронно обучение)?
2.	При обучения в електронна среда, задължително ли е те да бъдат в синхронна форма (в реално време), или е допустима и асинхронна форма (самостоятелно преминаване на модули, лекции, видео/аудио уроци),  предвид различната заетост/натовареност на академичния състав?
По възможност молим да уточните и какви доказателства за участие/завършване са приемливи при отчитане при електронни обучения (напр. списъци, логове от платформа, сертификати, тестове, отчети).
Предварително благодарим за съдействието.
ОТГОВОР:
1. и 2. Моля вижте отговора на въпрос 10, т. 3 по-горе.
3. Моя вижте отговора на въпрос 9, т. 2 и т. 8 по-горе. В допълнение, в периода на изпълнение на проектите, всяко участващо висше училище трябва да постигне трите хоризонтални резултата за професионалните направления, с които висшето училище участва в съответното проектно предложение.  Изпълнението на хоризонтален резултат „Разширяване на бакалавърски и магистърски програми с компетентностни профили“ се планира в рамките на поддейност 1.5 от Условията за кандидатстване.
По отношение на хоризонтален резултат „Поне 50% от оценките на студентите да се формират от текущо оценяване“ няма конкретна дейност, с която висшето училище задължително да обвърже неговото изпълнение. Преценка на кандидата е в коя дейност да планира неговото изпълнение, съобразно избора и спецификата на конкретните дейности, които е включил в Работен пакет.. 
По отношение на хоризонтален резултат „Създаване и прилагане на система за текущо възлагане на задачи за самостоятелна подготовка на студентите“, неговото изпълнение се планира в рамките на поддейност 1.13 от Условията за кандидатстване.
4. Начинът на изпълнение на дейностите (от хонорувани преподаватели или от щатни преподаватели или от външен изпълнител) е по преценка на конкретния бенефициент и съобразно спецификите на планираните дейности в конкретния Работен пакет на проектното предложение, както и при спазване на изискванията на действащото трудово законодателство. Разходите за създаване на отделни крайни продукти се формират на база брой часове, които се планира да бъдат отработени за създаването на конкретния краен продукт/ за провеждане на обучение, и единичен разход за почасово възнаграждение в размер на 26 евро, независимо дали дейността се изпълнява от хоноруван преподавател или от щатен преподавател или от външен изпълнител. В Условията за възстановяване на разходите по процедура BG05SFPR001-3.006 „Модернизация на висшите училища 2.0“ (Annex XVIII УВР-ВО към Условията за изпълнение) детайлно са описани документите за възстановяване на разходите за създаването на конкретните крайни продукти, съобразно тяхната специфика. В допълнение, моля вижте отговорите на въпрос 7 и въпрос 13, т.1 по-горе.
5. Моля вижте отговора по т.4 по-горе.
6. Преценка на кандидата е в каква форма да се провеждат обученията на преподаватели (присъствена, дистанционна синхронна/асинхронна) съобразно спецификата на проектното предложение. Съгласно т. III.2 „Разходи за обучения в България при изпълнението на РП“ от Условията за възстановяване на разходите по процедура BG05SFPR001-3.006 „Модернизация на висшите училища 2.0“ (Annex XVIII УВР-ВО към Условията за изпълнение), за верифициране на обученията се прилагат следните доказателства: 
• Справка за отработените часове от всички наети лица за всяко проведено обучение по Дейност 2, 3, 4 или 5 (съгласно приложения опис), подписана от работодателя – приложение 5-Справка-ОЧ_обучения
• Документ за възлагане за извършване на обученията по Дейност 2, 3, 4 или 5.
• За показателите „Обучения на студенти“, „Обучения на преподаватели“, „Обучения на служители на администрацията на ВУ“  – Обобщен списък на проведените обучения за отчетния период – приложение 6. Списъци - лист Обучения – студенти, лист Обучения-преподаватели, лист Обучения - администрация. 
• За всички обучени лица се прилагат Удостоверение/Сертификат за проведени обучения, които съдържат информация за темата на обучението, обучителя/обучителната организация, периода на провеждане. Удостоверенията може да са налични и в информационна система, поддържана от бенефициента, до която е осигурен неограничен достъп за експертите от Управляващия орган.
• За всяка група обучаеми се прилагат Присъствени списъци (за всеки ден с посочен точен адрес на залата за обучение) или линк към виртуална класна стая или онлайн среща.
• Декларация за изпълнението на съответния РП с опис на отчитаните обучения с посочване на вид на обучението, брой отработени часове от експерти образователни дейности, допустими разходи – приложение 4-Декларация-РП.

ВЪПРОС 36 ОТ 26.01.2026 Г. (Q036 ПОСТЪПИЛ ЧРЕЗ ИСУН):
Въпрос 1: може ли да се планират дейности по 1.2 за разработване на ресурси за дистанционно обучение за специалност, която все още не е акредитирана за дистанционно обучение, но предстои подаване на доклад - самооценка за дистанционно обучение?
Въпрос 2: допустимо ли е да се планират дейности в логическата матрица на асоц. партньор за актуализация на учебни планове, учебни програми и учебно съдържание за асоцииран партньор с ПН различно от това на водещия партньор?
Въпрос 3: в логическата матрица на асоц. партньор с ПН различно от това на водещия следва ли да се попълнят индикатори за преподаватели и студенти?
ОТГОВОР:
[bookmark: _Hlk220411149]1. Допуска се разработване на ресурси за дистанционно обучение на студенти за специалност, която на етапа на кандидатстването все още не е акредитирана за дистанционно обучение, но при спазване на изискването на Условията за кандидатстване разработените ресурси, курсове и програми в рамките на поддейности 1.2-1.5 да бъдат въведени в обучението на студенти в рамките на периода на изпълнение на проекта. В този смисъл разходите за разработените ресурси за дистанционно обучение ще бъдат допустими за възстановяване, само в случай че съответната специалност е получила акредитация за дистанционно обучение на студенти, обявен е прием за дистанционно обучение на студенти по тази специалност и при записани студенти, тяхното обучение е започнало в периода на изпълнение на проекта. В допълнение, моля вижте отговора на въпрос 25, т. 2 по-горе.
2. По настоящата процедура не е допустимо включването на асоцииран партньор в проектно предложение. В случай че имате предвид включване в проектно предложение на партньор висше училище с професионално направление, различно от професионалното направление на водещия партньор, такава възможност се допуска, ако професионалното направление на партньора (различното професионално направление) допринася за развитие на професионалното направление на водещия партньор.
3. Моля вижте отговора по т. 2 по-горе. По отношение на индикаторите по процедурата, които са посочени в т. 7 от Условията за кандидатстване, те се планират във Формуляра за кандидатстване с целеви стойности на ниво проектно предложение съобразно спецификата на планираните дейности в Логическите матрици за включените професионални направления. Във всяка Логическа матрица (поле „Целеви групи и стимули“) се посочва броят на лицата от всяка целева група, които ще бъдат обхванати в дейности по съответното професионално направление, като се описват ролите и нуждите им и се посочва  информация как ще бъдат избрани и мотивирани конкретните участници да се включат в изпълнението на Работния пакет и какъв е очакваният ефект за целевите групи от изпълнението на Работния пакет.

ВЪПРОС 37 ОТ 27.01.2026 Г. (Q037 ПОСТЪПИЛ ЧРЕЗ ИСУН):
Уважаеми Дами и Господа,
Моля за разяснение на следните възникнали въпроси:
1. Какво означава "да бъдат въведение в обучението на студентите в рамките на периода на изпълнение на проекта"? Дали означава да са проведени като дисциплини със студенти от основното професионално направление или да бъде създадено съдържание, което да е включено в учебните планове и проведено в бъдеще?
2. Допустимо ли е дейност по създаване на краен продукт да включва процеси: проучване на пазара, разработване на методология, анализ на компетентностните профили нужни на бизнеса и държавата, микро-квалификации  и други?
Благодаря!
ОТГОВОР:
[bookmark: _Hlk220410604][bookmark: _Hlk220411084]1. Съгласно т. 13. „Дейности, допустими за финансиране“ от Условията за кандидатстване разработените ресурси, курсове и програми в рамките на поддейности 1.2-1.5 следва да бъдат въведени в обучението на студенти в рамките на периода на изпълнение на проекта. В тази връзка, разработени ресурси се приемат за въведени в периода на изпълнение на проекта, когато са включени в учебни дисциплини/модули на учебна програма от включеното в проекта на професионално направление на висшето училище, и се ползват от преподаватели и студенти (в лекции/упражнения) преди приключването на проекта. Разработени курсове се приемат за въведени в периода на изпълнение на проекта, когато са включени в учебна програма като задължителни/избираеми учебни дисциплини и се преподават на студенти преди приключването на проекта. Разработени програми се приемат за въведени в периода на изпълнение на проекта, когато е обявен прием за обучение на студенти по тази програма и при записани студенти, тяхното обучение е започнало преди приключването на проекта.
2. По процедурата не са формулирани задължителни работни задачи/етапи за изпълнението на допустима дейност. Преценка на висшето училище е по какъв начин ще формулира и обоснове в Логическата матрица конкретните работни задачи по включените дейности за конкретното професионално направление. Работните задачи за всяка дейност трябва да се дефинират съобразно идентифицираните предизвикателства, мерките за тяхното преодоляване, очакваният ефект за висшето училище и за целевите групи и при спазване на принципа за добро финансово управление. 

